CELEX: 62007CA0471
Language: fi
Date: 2010-01-14 00:00:00
Title: Yhdistetyt asiat C-471/07 ja C-472/07: Unionin tuomioistuimen tuomio (kolmas jaosto) 14.1.2010 (Conseil d’État’n (Belgia) esittämä ennakkoratkaisupyyntö) — Association générale de l’industrie du médicament (AGIM) ASBL (C-471/07 ja C-472/07), Bayer SA (C-471/07 ja C-472/07), Pfizer SA (C-471/07 ja C-472/07), Servier Benelux SA (C-471/07 ja C-472/07), Janssen Cilag SA (C-471/07), Sanofi-Aventis Belgium SA, aikaisemmin Sanofi-Synthelabo SA (C-472/07) v. Belgian valtio (Direktiivi 89/105/ETY — Ihmisille tarkoitettujen lääkkeiden hintojen sääntelytoimenpiteiden avoimuus — 4 artiklan 1 kohta — Välitön oikeusvaikutus — Hintasulku)

13.3.2010   
            
            
               FI
            
            
               Euroopan unionin virallinen lehti
            
            
               C 63/2
            
         Unionin tuomioistuimen tuomio (kolmas jaosto) 14.1.2010 (Conseil d’État’n (Belgia) esittämä ennakkoratkaisupyyntö) — Association générale de l’industrie du médicament (AGIM) ASBL (C-471/07 ja C-472/07), Bayer SA (C-471/07 ja C-472/07), Pfizer SA (C-471/07 ja C-472/07), Servier Benelux SA (C-471/07 ja C-472/07), Janssen Cilag SA (C-471/07), Sanofi-Aventis Belgium SA, aikaisemmin Sanofi-Synthelabo SA (C-472/07) v. Belgian valtio
   (Yhdistetyt asiat C-471/07 ja C-472/07) (1)
   
   (Direktiivi 89/105/ETY - Ihmisille tarkoitettujen lääkkeiden hintojen sääntelytoimenpiteiden avoimuus - 4 artiklan 1 kohta - Välitön oikeusvaikutus - Hintasulku)
   2010/C 63/03
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Kantajat: Association générale de l’industrie du médicament (AGIM) ASBL (C-471/07 ja C-472/07), Bayer SA (C-471/07 ja C-472/07), Pfizer SA (C-471/07 ja C-472/07), Servier Benelux SA (C-471/07 ja C-472/07), Janssen Cilag SA (C-471/07) ja Sanofi-Aventis Belgium SA, aiemmin Sanofi-Synthelabo SA (C-472/07)
   
      Vastaaja: Belgian valtio
   
      Muu osapuoli: Sanofi-Aventis Belgium SA (C-471/07)
   
      Oikeudenkäynnin kohde
   
   Ennakkoratkaisupyyntö — Conseil d’État (Belgia) — Ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä 21.12.1988 annetun neuvoston direktiivin 89/105/ETY (EYVL L 40, s. 8) 4 artiklan 1 kohdan tulkinta — Jäsenvaltion toimivaltaisten viranomaisten määräämä lääkkeiden hintasulku — Viranomaisten velvollisuuden todentaa vähintään kerran vuodessa, onko sulun jatkaminen makroekonomisten olosuhteiden vuoksi perusteltua, laajuus — Todentaminen, joka rajoittuu julkisen terveydenhuollon kustannusten valvontaan, vai tarve ottaa huomioon hintasulun makroekonomiset vaikutukset lääketeollisuusalaan
   
      Tuomiolauselma
   
   
               1)
            
            
               Ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä 21.12.1988 annetun neuvoston direktiivin 89/105/ETY 4 artiklan 1 kohtaa on tulkittava niin, että jäsenvaltioiden on määritettävä tämän direktiivin mukaista avoimuustavoitetta sekä mainitussa säännöksessä säädettyjä vaatimuksia noudattaen kriteerit, joiden perusteella tässä säännöksessä tarkoitetut makroekonomiset olosuhteet todennetaan, edellyttäen, että nämä kriteerit perustuvat puolueettomiin ja todennettavissa oleviin seikkoihin.
            
         
               2)
            
            
               Direktiivin 89/105 4 artiklan 1 kohtaa on tulkittava niin, että se ei ole sisältönsä puolesta riittävän täsmällinen, jotta yksityinen oikeussubjekti voisi vedota siihen kansallisessa tuomioistuimessa jäsenvaltiota vastaan.
            
         
               3)
            
            
               Direktiivin 89/105 4 artiklan 1 kohtaa on tulkittava niin, että jäsenvaltio voi 18 kuukautta sen jälkeen, kun kahdeksan vuotta kestänyt korvattavien lääkkeiden yleinen hintasulku on päättynyt, toteuttaa uuden lääkkeiden hintasulkutoimenpiteen todentamatta tässä säännöksessä säädetyllä tavalla makroekonomisia olosuhteita.
            
         
      (1)  EUVL C 22, 26.1.2008.